CELEX: 32021D1695
Language: ro
Date: 2021-09-21 00:00:00
Title: Decizia (PESC) 2021/1695 a Consiliului din 21 septembrie 2021 de modificare a Deciziei (PESC) 2019/615 privind sprijinul acordat de Uniune pentru activitățile de pregătire a Conferinței de revizuire din 2020 a părților la Tratatul de neproliferare a armelor nucleare (TNP)

22.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 334/22
               
            
         DECIZIA (PESC) 2021/1695 A CONSILIULUI
         din 21 septembrie 2021
         de modificare a Deciziei (PESC) 2019/615 privind sprijinul acordat de Uniune pentru activitățile de pregătire a Conferinței de revizuire din 2020 a părților la Tratatul de neproliferare a armelor nucleare (TNP)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 15 aprilie 2019, Consiliul a adoptat Decizia (PESC) 2019/615 (1).
                  
               
                     (2)
                  
                  
                     La 29 iunie 2020, Consiliul a adoptat Decizia (PESC) 2020/906 (2), care a modificat Decizia (PESC) 2019/615.
                  
               
                     (3)
                  
                  
                     La 8 aprilie 2021, Consiliul a adoptat Decizia (PESC) 2021/579 (3), care a modificat Decizia (PESC) 2019/615.
                  
               
                     (4)
                  
                  
                     Decizia (PESC) 2019/615 prevede o perioadă de punere în aplicare de 30 de luni, care începe la data încheierii acordului menționat la articolul 3 alineatul (3) din decizia respectivă, pentru activitățile menționate la articolul 1 din decizia respectivă (denumită în continuare „perioada de punere în aplicare”).
                  
               
                     (5)
                  
                  
                     Biroul pentru probleme de dezarmare al Organizației Națiunilor Unite (UNODA) a solicitat o prelungire suplimentară a perioadei de punere în aplicare până la 15 ianuarie 2022, din cauza crizei provocate de pandemia de COVID-19 la nivel mondial și a impactului acesteia asupra punerii în aplicare a activităților menționate la articolul 1 din Decizia (PESC) 2019/615.
                  
               
                     (6)
                  
                  
                     Activitățile menționate la articolul 1 din Decizia (PESC) 2019/615 pot fi desfășurate în continuare până la 15 ianuarie 2022 fără consecințe asupra resurselor financiare.
                  
               
                     (7)
                  
                  
                     Prin urmare, Decizia (PESC) 2019/615 ar trebui să fie modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            La articolul 5 din Decizia (PESC) 2019/615, alineatul (2) se înlocuiește cu următorul text:
            
               
                  „(2)   Prezenta decizie expiră la 15 ianuarie 2022.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 21 septembrie 2021.
            
               
                  Pentru Consiliu
               
               
                  Președintele
               
               G. DOVŽAN
            
         
         
            (1)  Decizia (PESC) 2019/615 a Consiliului din 15 aprilie 2019 privind sprijinul acordat de Uniune pentru activitățile de pregătire a Conferinței de revizuire din 2020 a părților la Tratatul de neproliferare a armelor nucleare (TNP) (JO L 105, 16.4.2019, p. 25).
         
            (2)  Decizia (PESC) 2020/906 a Consiliului din 29 iunie 2020 de modificare a Deciziei (PESC) 2019/615 privind sprijinul acordat de Uniune pentru activitățile de pregătire a Conferinței de revizuire din 2020 a părților la Tratatul de neproliferare a armelor nucleare (TNP) (JO L 207, 30.6.2020, p. 36).
         
            (3)  Decizia (PESC) 2021/579 a Consiliului din 8 aprilie 2021 de modificare a Deciziei (PESC) 2019/615 privind sprijinul acordat de Uniune pentru activitățile de pregătire a Conferinței de revizuire din 2020 a părților la Tratatul de neproliferare a armelor nucleare (TNP) (JO L 123, 9.4.2021, p. 21).